**Mark William Calaway** (født 24. mars 1965)  er en amerikansk profesjonell fribryter, også kjent under artistnavnet «The Undertaker» («Gravleggeren»). Han ble signert til WWE i 1990, og regnes som en av de fremste utøverne. Calaway begynte sin fribryterkarriere i World Championship Wrestling (WCW) under navnet «Mean» Mark i 1989. Da kontrakten ikke ble fornyet i 1990 gikk han over til selskapet World Wrestling Federation. Etter å ha debutert som «Kane the Undertaker» ble artistnavnet til sist forkortet til kun «The Undertaker». Han har forblitt ved selskapet siden da.

Han har hatt to kontrasterende personligheter. Den første er rollen som «The Deadman», en vandød, okkultlignende figur som har bestått av flere ulike showstiler. Han debuterte med sin opprinnelige Deadman-figur i sin debut ved *Survivor Series* (1990). Ved denne hendelsen var han utkledd som en begravelseagent fra det ville vesten. Deretter, i oktober 1998 framsto han som lederen for «Mørkets ministerium». Siden WrestleMania XX har Undertaker opptrådt som en hybrid utgave av Deadman-figuren med elementer fra tidligere utgaver.

Hans andre personlighet har vært som «The American Bad-Ass» («Den amerikanske tøffing»), en motorsykkelkjører, som han framstilte fra mai 2000 til ut november 2003. Han har også vært knyttet til en rekke særegne bryterkamper. En viktig del av hans figur er hans halvbror Kane, og ble introdusert i 1997. Denne figuren har både hadde feide gående med Undertaker, og samtidig har de tidvis samarbeidet som et lag, da som «Brothers of Destruction» («Ødeleggelsens brødre»)

Undertaker har en ikke overgått prestasjon som ubeseiret ved WrestleMania med en rekord på 21-1 (Han tapte mot Brock Lesnar i WM XXX). Blant andre hyldninger er Calaway verdensmester åtte ganger etter å ha vunnet WWFs mesterskap fire ganger og World Heavyweight Championship tre ganger som The Undertaker, og USWA Unified World Heavyweight Championship som figuren «Master of Pain» («Smertens mester»). Calaway er også den eneste gjenværende fribryter hos WWE som også har opptrådt på den første episoden av dets fjernsynsprogram *Raw*.

Wrestlemania
------------

Undertaker har vært i gjennom alle år i ubeseiret på WWEs årlige store show, Wrestlemania, unntatt Wrestlemania 30. Her er en liste over de han har slått:

Undertaker tar manøveren «Old School» på motstanderen Heidenreich.
Brock Lesnar tar F-5 på Undertaker
1. Jimmy «Superfly» Snuka – WrestleMania VII
2. Jake «The Snake» Roberts – WrestleMania VIII
3. Giant Gonzales – WrestleMania IX
4. King Kong Bundy – WrestleMania XI
5. Diesel – WrestleMania XII
6. Sid Vicious – WrestleMania 13
7. Kane – WrestleMania XIV
8. Big Boss Man – WrestleMania XV
9. Triple H – WrestleMania X-Seven
10. Ric Flair – WrestleMania X8
11. A-Train og Big Show – WrestleMania XIX
12. Kane – WrestleMania XX
13. Randy Orton – WrestleMania 21
14. Mark Henry – WrestleMania 22
15. Batista – WrestleMania 23
16. Edge – WrestleMania 24
17. Shawn Michaels – WrestleMania 25
18. Shawn Michaels – WrestleMania 26
19. Triple H – WrestleMania 27
20. Triple H – WrestleMania 28
21. CM Punk - WrestleMania 29
22. Brock Lesnar - WrestleMania 30 (Tapte)

**Note**

* Wrestlemania XXX ble Undertaker slått av Brock Lesnar etter 3 F-5.

### WWE/WWF-titler

* WWE Champion (4 ganger)
* World Heavyweight Champion (3 ganger)
* World Tag Team Champion. (6 ganger) – med Steve Austin (1), The Big Show (2), The Rock (1) og Kane (2)
* Hardcore Champion (1 gang)
* WCW Tag Team Champion (1 gang) med Kane
* Royal Rumble vinner år 2007
* Texas United States Champion (1 gang)
* WWE Undisputed Champion (1 gang)

### Diverse kallenavn

* The Great American Bad Ass (2000-2003)
* Red Devil (2000-2003)
* Big evil (2001-2003)
* The Phenom
* The Deadman
* Taker
* Booger Red
* The Lord of Darkness
* The Demon from Death Valley
* The Conscience of the WWE
* The Deadman Walking

Referanser
----------

1. ↑  «Texas Births 1926–1995». *Family Tree Networks*.

Eksterne lenker
---------------

* (en) Mark Calaway – kategori av bilder, video eller lyd på Commons Rediger på Wikidata
* (en) Mark Calaway – Cagematch Rediger på Wikidata

* (en) Mark Calaway – wrestlingdata.com Rediger på Wikidata

* (en) Mark Calaway – Online World of Wrestling Rediger på Wikidata

 Wikiquote: Mark Calaway – sitater

* Obsessed with Wrestling-profil
* (en) Mark Calaway på Internet Movie Database Rediger på Wikidata

* (en) Mark Calaway hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** MusicBrainz
 |